*Lēmuma projekts*

**Par valsts budžeta finansējumu Alūksnes novada pašvaldības interešu izglītības iestādei mācību līdzekļu iegādei**

Pamatojoties uz Izglītības un zinātnes ministrijas 24.10.2023. rīkojumu Nr. 1-2e/23/359 “Par valsts budžeta finansējuma piešķiršanu mācību līdzekļu iegādei pašvaldībām – mazākumtautību valodas un kultūrvēstures interešu izglītības programmas apguvei un pamatizglītības pirmā posma izglītības programmu īstenošanai valsts valodā 2023. gadā”, kas reģistrēts Alūksnes novada pašvaldībā 01.11.2023. ar Nr. ANP/1-2/23/3805,

Ņemot vērā Izglītības pārvaldes sniegto informāciju par to, ka mazākumtautības izglītības programmas izglītojamais mācās Alūksnes vidusskolā un Alūksnes pilsētā interešu izglītības programmas īsteno Alūksnes Bērnu un jauniešu centrs,

1. Valsts budžeta finansējumu 5,00 (piecu *euro*) apmērā mācību līdzekļu iegādei mazākumtautību valodas un kultūrvēstures interešu izglītības programmas apguvei 2023. gadam piešķirt Alūksnes Bērnu un jauniešu centram.
2. Finansējums izlietojams līdz 2023. gada 31. decembrim.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžetā 2023. gadam.
4. Lēmums stājas spēkā ar tā pieņemšanu.